ชมพูนุช ปิยธรรมชัย

ชมพูนุช ปิยธรรมชัย (ชื่อเล่น เจี๊ยบ) เกิดวันที่ 3 ตุลาคม พ.ศ. 2526 ที่กรุงเทพมหานคร เป็นลูกคนกลางในพี่น้อง 3 คน 

สำเร็จการศึกษาระดับชั้นอนุบาล จาก โรงเรียนมีนบุรีศึกษา สำเร็จการศึกษาระดับประถมศึกษาปีที่ 1 - 3 จาก โรงเรียนทรงวิทย์ศึกษา สำเร็จการศึกษาระดับมัธยมศึกษาปีที่ 4 จาก โรงเรียนสตรีเศรษฐบุตรบำเพ็ญ สำเร็จการศึกษาระดับมัธยมศึกษาปีที่ 5 จาก โรงเรียนทรงวิทย์ศึกษา สำเร็จการศึกษาระดับมัธยมศึกษาปีที่ 6 โรงเรียนบดินทรเดชา (สิงห์ สิงหเสนี) ๒ สำเร็จการศึกษาระดับปริญญาตรี คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ (รุ่นเดียวกับ ชลธิชา นวมสุคนธ์, กรรณิการ์ วนะเกียรติกุล) และระดับปริญญาโท คณะนิเทศศาสตร์ สาขานิเทศธุรกิจ มหาวิทยาลัยธุรกิจบัณฑิตย์ ด้วยเกรดเฉลี่ย 3.39 เมื่อวันที่ 26 พฤศจิกายน พ.ศ. 2553

เข้าสู่วงการบันเทิงตั้งแต่อายุ 10 ขวบ โดยเริ่มเล่นละครเรื่อง ร่มฉัตร ต่อมาเป็น 1 ในหนุ่มสาวดัชชี่ ปี 1997 รุ่นที่ 2 (รุ่นเดียวกับ อธิชาติ ชุมนานนท์) หลังจากนั้นมีผลงานละครมาโดยตลอดอย่างเช่น ตะวันทอแสง, มาหยารัศมี, ร่มฉัตร, พลังรัก, สาวน้อยร้อยมายา, กองร้อย 501, บ้านไร่เรือนตะวัน, ตั้งไข่ล้มพรหมไม่ลิขิต, รักเต็มร้อย, รักข้ามคลอง, กำนันหญิง, นะหน้าทอง, เบญจา..คีตา..ความรัก, อุ่นไอรัก, ลูกไม้หลากสี, มนต์รักลูกทุ่ง, เพลิงพายุ, สตรีที่โลกลืม เป็นต้น

ผลงาน

ละครโทรทัศน์

ละครสั้นและละครชุด 
 ละครชุด ยมบาลเจ้าขา (2556 ช่อง 7) 
 ตอน คำขอของคนตาย
 ละครสั้น ฟ้ามีตา (รายการโทรทัศน์)
 ตอน คนแผนสูง 2555 รับบท โม
 ตอน สะใภ้จนๆ มันช่างน่ารังเกียจ 2556 รับบท นิ่ม
 ตอน ซอมบี้ 2558 รับบท แอ๊ว
 ตอน สะใภ้ที่แสนดี 2559 รับบท พิมดาว
 ตอน เงินทองเป็นของบาดใจ 2559 รับบท แหวน
 ตอน แบบไหนเรียกว่าเกินไป 2560 รับบท เนย
 ตอน ปีชง ราหูอม 2561 รับบท หวาน

 ตอน ของเหม็น 2561 รับบท ฝ้าย
 ตอน ขำไม่ออก 2561 รับบท ติ๊ก

พิธีกร 
 เที่ยงบันเทิง ช่อง 7
 เส้นทางบันเทิง ช่อง 7
 เที่ยงบันเทิงสด ช่อง 7

มิวสิควีดีโอ 
 เพลง ให้น้องเอาหยังไปสู้เขา ของ จินตหรา พูนลาภ
 เพลง แผลใหม่ ของ จินตหรา พูนลาภ กำกับการแสดง MV โดย ศรราม เทพพิทักษ์

รางวัลที่ได้รับ 
 รางวัลนักแสดงสมทบหญิงยอดเยี่ยม คมชัดลึก อวอร์ด ครั้งที่ 2 จากละครเรื่อง อุ่นไอรัก

อ้างอิง 
 เจี๊ยบ ชมพูนุช ปิยธรรมชัย - MSN บันเทิง  
 

บุคคลจากกรุงเทพมหานคร
พุทธศาสนิกชนชาวไทย
นักแสดงเด็กชาวไทย
นักแสดงเด็กหญิงชาวไทย
นักแสดงวัยรุ่นชาวไทย
นักแสดงหญิงชาวไทย
นักแสดงหญิงจากกรุงเทพมหานคร
นักแสดงละครโทรทัศน์หญิงชาวไทย
บุคคลจากโรงเรียนบดินทรเดชา (สิงห์ สิงหเสนี) ๒
บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
บุคคลจากคณะนิเทศศาสตร์ มหาวิทยาลัยธุรกิจบัณฑิตย์